LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2009 M. LAPKRIČIO 10 D. ĮSAKYMO NR. D1-677 „DĖL DAUGIABUČIO NAMO ATNAUJINIMO (MODERNIZAVIMO) INVESTICIJŲ PLANO RENGIMO TVARKOS APRAŠO PATVIRTINIMO“ PAKEITIMO

2019 m. rugpjūčio 14 d. Nr. D1-488

Vilnius

P a k e i č i u Lietuvos Respublikos aplinkos ministro 2009 m. lapkričio 10 d. įsakymą Nr. D1-677 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“:

1.	Pripažįstu netekusiu galios 2 punktą.

2. Pakeičiu nurodytuoju įsakymu patvirtintą Daugiabučio namo atnaujinimo (modernizavimo) investicijų planų rengimo tvarkos aprašą:

2.1.	pakeičiu 3 punktą ir jį išdėstau taip:

„3. Investicijų planas yra daugiabučio namo atnaujinimo (modernizavimo) projekto rengimo etapas, kuriame, įvertinus architektūros, aplinkos, kraštovaizdžio, nekilnojamojo kultūros paveldo vertybių ir jų teritorijų apsaugos reikalavimus, pagal namo energinio naudingumo sertifikato ir namo fizinės būklės tyrimo ir vertinimo duomenis ir reikalavimus pagrindžiamos namo atnaujinimo (modernizavimo) priemonės nustatant jų energinį ir ekonominį efektyvumą, investicijų dydį ir jų paskirstymą butų ir kitų patalpų savininkams, nustatomos pagrindinės techninės užduoties sąlygos daugiabučio namo atnaujinimo (modernizavimo) techniniam darbo projektui parengti. Techninis darbo projektas rengiamas butų ir kitų patalpų savininkams Valstybės paramos įstatymo 5 straipsnio 1 dalyje nustatyta tvarka patvirtinus Investicijų planą ir suderinus su viešąja įstaiga „Būsto energijos taupymo agentūra“. Techninis darbo projektas rengiamas vadovaujantis Statybos įstatymu ir statybos techninio reglamento STR 1.04.04:2017„Statinio projektavimas, projekto ekspertizė“ 11 priedo nuostatomis.“;

2.2.	pakeičiu 5 punktą ir jį išdėstau taip:

„5. Investicijų plano rengimo paslaugos perkamos per viešosios įstaigos CPO LT, atliekančios centrinės perkančiosios organizacijos funkcijas, elektronines pirkimų sistemas.“;

2.3.	pripažįstu netekusiu galios 8.10 papunktį;

2.4.	pakeičiu 11 punktą ir jį išdėstau taip:

„11. Namo fizinė būklė įvertinama pagal bendrojo naudojimo objektų valdytojo pateiktus namo ir jo inžinerinių sistemų techninės priežiūros, vykdomos teisės aktų nustatyta tvarka, dokumentų ir statybinių tyrinėjimų ar statinio (jo dalies) ekspertizės, jeigu jie buvo atlikti, duomenis. Investicijų plano rengėjas privalo patikrinti ir papildyti projekto užsakovo pateiktus duomenis atlikus vizualinę objektų apžiūrą vietoje, dalyvaujant namo bendrojo naudojimo objektų valdytojo atstovui, kuri įforminama vizualinės apžiūros aktu. Šį aktą pasirašo visi apžiūroje dalyvavę asmenys. Prie apžiūros akto pridedama raiški foto fiksacinė medžiaga, parodanti esminius namo konstrukcijų ir inžinerinių sistemų defektus ir deformacijas. Pagal namo fizinės būklės įvertinimą pagrindžiamos priemonės namo fizinėms savybėms atkurti. Jei numatoma priemonė nurodyta Valstybės remiamų daugiabučio namo atnaujinimo (modernizavimo) priemonių sąrašo, pateikto Programos priede, 12 punkte, turi būti pridedamas statinio (jo dalies) ekspertizės aktas, patvirtinantis atitinkamos konstrukcijos avarinę būklę.“;

2.5.	pakeičiu 15 punktą ir jį išdėstau taip:

„15. Preliminari namo atnaujinimo (modernizavimo) priemonių įgyvendinimo (statybos darbų) kaina, nurodant konstrukcinių sprendimų principus, technines charakteristikas, šilumos perdavimo koeficientus ir kitus rodiklius nustatoma vadovaujantis įkainiais, skelbiamais VšĮ CPO LT interneto svetainėje. Darbų kiekis nustatomas pagal natūrinių matavimų duomenis. Investicijų dalis, tenkanti kitoms (ne namo energinį efektyvumą didinančioms) priemonėms, nurodytoms Programos priede, neturi viršyti 20 procentų nuo bendros investicijų sumos.“;

2.6.	pakeičiu 16 punktą ir jį išdėstau taip:

„16. Projekto parengimo ir įgyvendinimo suvestinė kaina nustatoma sumuojant skaičiuojamąją statybos darbų kainą, projektavimo darbų kainą (įskaitant Investicijų planą, techninio darbo projekto parengimą ir ekspertizę, pastato energinio naudingumo sertifikato, parengto ir išduoto prieš atnaujinimo (modernizavimo) priemonių įgyvendinimą, pastato energinio naudingumo sertifikato, parengto ir išduoto po atnaujinimo (modernizavimo) priemonių įgyvendinimo, parengimo, techninės (projektavimo) užduoties, topografinio plano parengimo, prisijungimo sąlygų, specialiųjų reikalavimų gavimo, statybą leidžiančio dokumento išdavimo išlaidas), statinio statybos techninės priežiūros ir projekto įgyvendinimo administravimo išlaidas (projekto parengimo, statinio statybos techninės priežiūros ir projekto įgyvendinimo administravimo paslaugų kaina nustatoma atsižvelgus į Nutarime nurodytus šių išlaidų apmokėjimo ir kompensavimo dydžius).“;

2.7.	pakeičiu 18 punktą ir jį išdėstau taip:

„18. Projektas turi būti įgyvendintas per dvejus metus.“;

2.8.	pripažįstu netekusiu galios 29 punktą;

2.9.	pakeičiu 1 priedo 4 lentelę ir ją išdėstau taip:

„4 lentelė

Eil. Nr.	Priemonės pavadinimas	Numatomi priemonių techniniai – energiniai rodikliai	Darbų kiekis (m2, m, vnt., kompl.,butas)	Skaičiuojamoji kaina, Eur	Įkainis, Eur

Trumpas priemonės aprašymas nurodant konstrukcinių sprendimų principus, techninės įrangos charakteristikas ir pan. **	Atitvaros šilumos perdavimo koeficientas, U (W/m2K) ir (ar) kiti rodikliai *

1	2	3	4	5	6	7
5.1.	energijos efektyvumą didinančios priemonės
5.1.1.	šilumos punkto ar katilinės įrengimas, keitimas, pertvarkymas arba individualių katilų ir (ar) karšto vandens ruošimo įrenginių įrengimas ar keitimas	kompl.
5.1.2	individualių katilų ir (ar) karšto vandens ruošimo įrenginių įrengimas ar keitimas	butas
5.1.3	atsinaujinančių energijos šaltinių (saulės, vėjo, geoterminės ar aeroterminės energijos) įrengimas	kompl.
5.1.4	šildymo sistemos atnaujinimas ar pertvarkymas) (balansavimas, vamzdynų keitimas, izoliavimas, šildymo prietaisų, termostatinių ventilių įrengimas, individualių šilumos apskaitos prietaisų ar daliklių sistemos įrengimas)	kompl.
5.1.5	karšto vandens sistemos pertvarkymas, atnaujinimas, vamzdynų keitimas ir (ar) izoliavimas	kompl.
5.1.6	natūralios vėdinimo sistemos sutvarkymas arba pertvarkymas	butas
5.1.7	centralizuotos rekuperacinės vėdinimo sistemos įrengimas	butas
5.1.8	individualių rekuperatorių įrengimas	vnt.
5.1.9	šlaitinio stogo šiltinimas, įskaitant stogo konstrukcijos sustiprinimą ar deformacijų šalinimą, stogo dangos keitimą, lietaus nuvedimo sistemos sutvarkymą ar įrengimą	m2
5.1.10	perdangos pastogėje šiltinimas	m2
5.1.11	sutapdinto (plokščio) stogo šiltinimas, stogo dangos įrengimas	m2
5.1.12	išorinių sienų šiltinimas, įskaitant sienų konstrukcijos defektų pašalinimą	m2
5.1.13	cokolio šiltinimas, įskaitant cokolio konstrukcijos defektų pašalinimą, elektros, dujų ar kitų sistemų ar įrengimų nuo šiltinamos sienos (cokolio) atitraukimą	m2
5.1.14	nuogrindos sutvarkymas	m2
5.1.15	balkonų ar lodžijų įstiklinimas, įskaitant esamos balkonų ar lodžijų konstrukcijos sustiprinimą ir (ar) naujos įstiklinimo konstrukcijos įrengimą pagal vieną projektą	m2
5.1.16	bendrojo naudojimo patalpose esančių langų keitimas (įskaitant apdailos darbus)	m2
5.1.17	bendrojo naudojimo lauko durų (įėjimo, tambūro, balkonų, rūsio, konteinerinės, šilumos punkto) keitimas (įskaitant apdailos darbus)	vnt.
5.1.18	įėjimo laiptų remontas ir pritaikymas neįgaliųjų poreikiams (panduso įrengimas)	vnt.
5.1.19	butų ir kitų patalpų langų ir balkonų durų keitimas mažesnio šilumos pralaidumo langais	m2
5.1.20	rūsio perdangos šiltinimas	m2
5.1.21	liftų atnaujinimas (modernizavimas) – jų keitimas techniniu energiniu požiūriu efektyvesniais liftais	vnt.
5.1.22	bendrojo naudojimo elektros inžinerinės sistemos, apšvietimo sistemos atnaujinimas (elektros kabelių keitimas, šviesos diodų (LED) apšvietimo ir automatinės apšvietimo valdymo sistemos įrengimas)	kompl.
Iš viso (Eur be PVM)
PVM
Iš viso (Eur su PVM)
5.2	kitos priemonės
5.2.1.	priešgaisrinės saugos sistemos atnaujinimas ar keitimas	kompl.
5.2.2	geriamojo vandens sistemos atnaujinimas ar keitimas	kompl.
5.2.3	buitinių nuotekų sistemos atnaujinimas ar keitimas	kompl.
5.2.4	lietaus nuotekų sistemos atnaujinimas ar keitimas	kompl.
5.2.5	drenažo sistemos atnaujinimas ar keitimas	kompl.
5.2.6	kitų (nurodyti) namui priklausančių vietinių įrenginių atnaujinimas ar keitimas	kompl.
5.2.7	balkonų laikančiųjų konstrukcijų ir saugos aptvarų keitimas	vnt.
5.2.8	stogelių virš įėjimo į pastatą keitimas	vnt.
5.2.9	laiptinių vidaus sienų, lubų, grindų paruošimas dažymui ir dažymas, turėklų atnaujinimas ir dažymas	laiptinė
Iš viso (Eur be PVM)
PVM
Iš viso (Eur su PVM)
5.3.	kitų priemonių lyginamoji dalis nuo bendros investicijų sumos, procentais“

2.10. pripažįstu netekusiu galios 1 priedo 7 punktą;

2.11. pakeičiu 1 priedo 7 lentelės antraštinę eilutę ir ją išdėstau taip:

„Eil. Nr.	Išlaidų pavadinimas	Preliminari kaina, Eur	Santykinė kaina, Eur/m2“

2.12. pripažįstu netekusiu galios 1 priedo 10 punktą;

2.13. pakeičiu 1 priedo 10 lentelės antraštinę eilutę ir ją išdėstau taip:

„Eil. Nr.	Lėšų šaltiniai	Planuojamos lėšos	Pastabos“

Suma, Eur	Procentinė dalis nuo visos sumos %

Laikinai einantis susisiekimo

ministro pareigas, pavaduojantis

laikinai einantį aplinkos ministro pareigas	Rokas Masiulis